39. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 125399/1070/384 της 31 Μαρτ./13 Απρ. 1979 (ΦΕΚ Β΄ 367) Περί τρικύκλων αυτοκινουμένων αγροτικών μηχανημάτων πολλαπλής χρήσεως. Έχοντας υπόψη: 1.Τις διατάξεις του άρθρ. 84 του Νόμ. 614/77 «περί κυρώσεως του Κώδικα Οδικής Κυκλοφορίας» σχετικά με τους όρους και προϋποθέσεις εγκρίσεως της κυκλοφορίας των διαφόρων τύπων αγροτικών μηχανημάτων. 2.Την 125397/990/340/27.3.79 απόφαση «περί της διαδικασίας εγκρίσεως νέων τύπων αγροτικών μηχανημάτων. 3.Την 106333/7113/29.9.71 απόφασή μας περί απογραφής και αδειών κυκλοφορίας των αυτοπροωθουμένων αγροτικών μηχανημάτων. 4.Την 151908/784/267/10.2.77 ομοία μας, περί των τρικύκλων αυτοκινουμένων αγροτικών μηχανημάτων πολλαπλής χρήσεως. 5.Την ανάγκη πολλών καλλιεργητών για την απόκτηση μικρού μεταφορικού οχήματος, που να εκτελεί παράλληλα και γεωργικές εργασίες, αποφασίζουμε: (Αντί για τη σελ. 332,19(α) Σελ. 332,19(β) Τεύχος Ζ93 - Σελ. 75 Γεωργικά Μηχανήματα 16.Δ.γ.39 1.Χαρακτηρίζουμε ως τρίκυκλα αγροτικά μηχανήματα πολλαπλής χρήσεως, τα αυτοπροωθούμενα τρίκυκλα οχήματα που να φέρουν μοναξονικό σκαπτικό μηχάνημα από το οποίο παίρνουν κίνηση ή φέρουν ενσωματωμένο κινητήρα με διάταξη μεταδόσεως κινήσεως (Ρ.Τ.Ο. ή τροχαλία) με την οποία μπορούν να δίνουν κίνηση σε ψεκαστικά αντλητικά ή άλλα αγροτικά μηχανήματα για την στερέωση των οποίων υπάρχει σχετική βάση στηρίξεως και που φέρουν κιβωτάμαξα για τις αγροτικές μεταφορές. 2.Τα ανωτέρω μηχανήματα πρέπει να πληρούν τους κατωτέρω όρους: α)Ο κινητήρας μπορεί να είναι βενζίνη κυλινδρισμού μέχρι 300 CC ή DIESEL κυλινδρισμού μέχρι 700 CC, και η ισχύς του να μη είναι πιο μεγάλη από 14 ΝΡ κατά DIN, στις κανονικές στροφές που προβλέπει ο κατασκευαστής. β)θα φέρουν διάταξη μεταδόσεως κινήσεως Ρ.Τ.Ο. ή τροχαλία ή άξονα για την κίνηση ψεκαστικών ή αντλητικών συγκροτημάτων με κατάλληλο σύστημα (βάσις) στηρίξεως αυτών. γ)Η μεγίστη θεωρητική ταχύτητα πορείας να μη υπερβαίνει εκ κατασκευής τα 60 χιλιόμετρα/ώρα και η μεγίστη επιτρεπομένη ταχύτητα κυκλοφορίας να είναι 40 χλμ/ώρ. και να αναγράφεται στο τρίκυκλο και στην άδεια κυκλοφορίας αυτού δ)Το ολικό μήκος του οχήματος να μη είναι μεγαλύτερο από 3,30 μέτρα. ε)Η κιβωτάμαξα πρέπει να είναι ανοικτού τύπου χωρίς μόνιμα καθίσματα εκτός από τα καθίσματα του οδηγού και συνοδηγού το δε ωφέλιμο φορτίο της να μη είναι μεγαλύτερο από 500 χιλγρ. και το εμβαδόν της κιβωτάμαξας να μη είναι μεγαλύτερο από 2,5 μ2. ς)θα φέρουν σύστημα πεδήσεως, φωτισμού και οπτικής σημάνσεως όπως προβλέπεται από τον Κ.Ο.Κ. ζ)θα κατασκευάζονται από βιομηχανίες ή βιοτεχνίες «εν σειρά» και από υλικά και εξαρτήματα καινούργια και θα εξασφαλίζεται πλήρης ανταλλακτική κατασκευή βάσει κατασκευαστικών σχεδίων και ελεγκτήρων. Οι κατασκευαστές θα διαθέτουν τον κατωτέρω κατ’ ελάχιστον μηχανολογικό εξοπλισμό. 1)Ένα τουλάχιστο τόρνο ύψους κέντρων 1/150 Μ/Μ και αποστάσεως κέντρων 1/1,00 Μ. 2)Μία υδραυλική πρέσσα ικανότητος τουλάχιστον 30 τόννων. Σελ. 332,20(β) Τεύχος Ζ93 - Σελ. 76 3)Ένα δράπανο-στήλης μεγίστης διατρητικής ικανότητας 1/25 Μ/Μ. 4)Ένα δισκοπρίονο κοπής μετάλλων. 5)Ένα ψαλίδι ηλεκτροκίνητο ή χειροκίνητο. 6)Δύο συσκευές ηλεκτροσυγκολλήσεως ικανότητας τουλάχιστον 200 Α, (σε λειτουργία 55%). 7)Ένα σμυριδοτροχό επί βάσεως. 8)Μία τουλάχιστο συσκευή οξυγονοκολλήσεως. 9)Ένα φορητό ηλεκτροκίνητο αεροσυμπιεστή βαφής με αεροθυλάκια 200 λίτρων. 10)Φορητά ηλεκτροεργαλεία (δράπανο κοπής). 11)Διάφορα εργαλεία μετρήσεως (μικρότερα παχύμετρα στροφόμετρα). 12)Απαραίτητα ατομικά εργαλεία χειρός τεχνιτών. 13)Ελεγκτήρες. Τα ανωτέρω θα διαπιστώνονται από επιτροπή αποτελουμένη από ένα τεχνικό υπάλληλο της Γ.Δ.Ε.Β., και ένα του Ι.ΙΕ.Μ. και Κ. η)Ειδικά για τα κατασκευαζόμενα στο εσωτερικό τρίκυκλα τα οποία φέρουν μεταχειρισμένα εξαρτήματα (κιβώτιο ταχυτήτων διαφορικό και σύστημα οδηγήσεως σύμφωνα με την 164503/863/1.9.77 απόφασή μας και τις σχετικές διαταγές του Υπ. Βιομηχανίας) επιτρέπεται η χορήγηση αδειών κυκλοφορίας μέχρι 31 Μαρτ. 1980. Την προθεσμία αυτή πρέπει να έχουν υπόψη τους οι κατασκευαστές των ανωτέρω μηχανημάτων, για να μπορέσουν να εξαντλήσουν μέχρι τότε τυχόν προμηθευθέντα μεταχειρισμένα εξαρτήματα και να εξασφαλίσουν τον απαιτούμενο μηχανολογικό εξοπλισμό. θ)Για όλα τα ανωτέρω μηχανήματα τόσο γι’ αυτά που τυχόν εισάγονται από το εξωτερικό όσο και για τα κατασκευαζόμενα στο εξωτερικό πρέπει να δίδεται εγγύηση καλής λειτουργίας για ένα χρόνο το λιγότερο. 16.Δ.γ.39 Γεωργικά Μηχανήματα Οι προϋποθέσεις και όροι κατασκευής που τίθενται με την παρούσα καθώς και οι κατασκευαστικές λειτουργικές και γενικά τεχνικές λεπτομέρειες, θα ελέγχονται από το Ι.ΙΕ.Μ. και Κ. και θα εκδίδεται σχετική έκθεση, στην οποία πρέπει να αναφέρεται και το είδος των μεταχειρισμένων εξαρτημάτων, αν χρησιμοποιούνται μέχρι 31 Μαρτ. 1980 ως ανωτέρω. Η δοκιμή των μηχανημάτων αυτών θα περιλαμβάνει: (α) δοκιμή δυναμοδότου ή τροχαλίες (β) δοκιμή του μοναξονικού σκαπτικού μηχανήματος στην περίπτωση που τα τρίκυκλα κινούνται από αυτό το είδος μηχανήματος. Επίσης, θα αναφέρεται και η συμμόρφωση της κατασκευής προς τις διατάξεις του Κ.Ο.Κ.. Τα μεταχειρισμένα εξαρτήματα που θα χρησιμοποιηθούν μέχρι της ανωτέρω ημερομηνίας, πρέπει να αναφέρονται στην έκθεση δοκιμής και σε εμφανές σημείο στο βιβλίο οδηγιών χρήσεως και συντηρήσεως του μηχανήματος. 4.Η κυκλοφορία των ανωτέρω οχημάτων, επιτρέπεται μόνο στη περιοχή του Νομού στον οποίο διαμένει ο κάτοχος και των ομόρων Νομών. 5.Η έγκριση κυκλοφορίας κάθε τύπου μηχανήματος της κατηγορίας των τρικύκλων αγροτικών μηχανημάτων πολλαπλής χρήσεως θα γίνεται βάσει της 125397/990/340/27.3.1979 αποφάσεώς μας. 6.Τα ανωτέρω αγροτικά μηχανήματα θα χρησιμοποιούνται από αυτοκαλλιεργητές και μόνο για την εξυπηρέτηση των γεωργικών εκμεταλλεύσεων. 7.Η οδήγηση των ανωτέρω μηχανημάτων θα γίνεται από κατόχους αδείας οδηγού τύπου Β. 8.Η απόφαση αυτή να δημοσιευθεί στην Εφημερίδα της Κυβερνήσεως και η ισχύς της θα αρχίσει από της δημοσιεύσεώς της.